Ons is opgewonde oor ... Lynelle Kenned! | SARIE
Ons is opgewonde oor … Lynelle Kenned!	deur Liani Jansen van Rensburg
Wat maak jou opgewonde oor 2017? 2017 gaan die beste jaar nog wees! Wat produksies betref, is ek tans besig met West Side Story in Johannesburg en daarna volg Heidi by die Woordfees, waar ek ook gaan optree saam met Koos Kombuis, Amanda Strydom en Brandon October. Dan in Augustus word een van my drome bewaarheid wanneer ek die hoofrol vertolk in die wêreldpremière van ’n nuwe musiekblyspel, Calling Me Home – ’n saamspanpoging tussen Shy Music en Sony Music Publishing.
Watter kunstenaar(s) inspireer jou? Ek het die grootste talent crush op Tinarie van Wyk-Loots. Ek wil alles kyk waarin sy optree. Haar werketiek en talent is ongeëwenaar, en boonop is sy net so ’n stunning plat-op-die-aarde mens. Haar mooi straal van binne af buitentoe.